CELEX: 32013D0424
Language: sk
Date: 2013-07-16 00:00:00
Title: 2013/424/EÚ: Vykonávacie rozhodnutie Komisie zo 16. júla 2013 o finančnom príspevku Európskej únie v roku 2013 na vnútroštátne programy 11 členských štátov (Bulharska, Dánska, Nemecka, Talianska, Lotyšska, Litvy, Malty, Rumunska, Slovinska, Fínska a Švédska) týkajúce sa zberu, správy a využívania údajov v odvetví rybárstva [oznámené pod číslom C(2013) 4434]

6.8.2013   
            
            
               SK
            
            
               Úradný vestník Európskej únie
            
            
               L 210/28
            
         VYKONÁVACIE ROZHODNUTIE KOMISIE
   zo 16. júla 2013
   o finančnom príspevku Európskej únie v roku 2013 na vnútroštátne programy 11 členských štátov (Bulharska, Dánska, Nemecka, Talianska, Lotyšska, Litvy, Malty, Rumunska, Slovinska, Fínska a Švédska) týkajúce sa zberu, správy a využívania údajov v odvetví rybárstva
   [oznámené pod číslom C(2013) 4434]
   (Iba bulharské, dánske, fínske, litovské, lotyšské, maltské, nemecké, rumunské, slovinské, švédske a talianske znenie je autentické)
   (2013/424/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 861/2006 z 22. mája 2006, ktorým sa ustanovujú finančné opatrenia Spoločenstva na vykonávanie spoločnej politiky v oblasti rybného hospodárstva a finančné opatrenia v oblasti morského práva (1), a najmä na jeho článok 24 ods. 1,
   keďže:
   
               (1)
            
            
               Nariadením (ES) č. 861/2006 sa stanovujú podmienky, na základe ktorých sa členským štátom môže poskytnúť príspevok Európskej únie na výdavky, ktoré im vzniknú v súvislosti s ich vnútroštátnymi programami zberu a správy údajov.
            
         
               (2)
            
            
               Tieto programy sa majú vypracovať v súlade s nariadením Rady (ES) č. 199/2008 z 25. februára 2008 o vytvorení rámca Spoločenstva pre zber, správu a využívanie údajov v odvetví rybného hospodárstva a pre podporu vedeckého poradenstva súvisiaceho so spoločnou politikou v oblasti rybného hospodárstva (2) a s nariadením Komisie (ES) č. 665/2008 (3).
            
         
               (3)
            
            
               Bulharsko, Dánsko, Nemecko, Taliansko, Lotyšsko, Litva, Malta, Rumunsko, Slovinsko, Fínsko a Švédsko predložili svoje vnútroštátne programy týkajúce sa zberu, správy a využívania údajov v odvetví rybárstva na roky 2011 až 2013 podľa ustanovení článku 4 ods. 4 a ods. 5 nariadenia (ES) č. 199/2008. Tieto programy boli schválené v roku 2011 v súlade s článkom 6 ods. 3 nariadenia (ES) č. 199/2008.
            
         
               (4)
            
            
               Tieto členské štáty predložili plánované ročné rozpočty na rok 2013 podľa článku 2 ods. 2 nariadenia Komisie (ES) č. 1078/2008 z 3. novembra 2008, ktorým sa ustanovujú podrobné pravidlá vykonávania nariadenia Rady (ES) č. 861/2006, pokiaľ ide o výdavky, ktoré členské štáty vynaložili pri zbere a správe základných údajov o rybnom hospodárstve (4). Komisia v súlade s článkom 4 nariadenia (ES) č. 1078/2008 vyhodnotila plánované ročné rozpočty členských štátov, pričom zohľadnila schválené vnútroštátne programy.
            
         
               (5)
            
            
               V článku 5 nariadenia (ES) č. 1078/2008 sa stanovuje, že Komisia schváli plánovaný ročný rozpočet a rozhodne o ročnom finančnom príspevku Únie na každý vnútroštátny program v súlade s postupom stanoveným v článku 24 nariadenia (ES) č. 861/2006 a na základe výsledku hodnotenia plánovaných ročných rozpočtov podľa článku 4 nariadenia (ES) č. 1078/2008.
            
         
               (6)
            
            
               V článku 24 ods. 3 písm. b) nariadenia 861/2006 sa stanovuje, že sadzba finančného príspevku sa má stanoviť rozhodnutím Komisie. V článku 16 uvedeného nariadenia sa stanovuje, že finančné opatrenia Únie v oblasti zberu základných údajov nepresiahnu 50 % nákladov, ktoré členským štátom vzniknú pri vykonávaní programu zberu, správy a využívania údajov v odvetví rybárstva.
            
         
               (7)
            
            
               Toto rozhodnutie predstavuje rozhodnutie o financovaní v zmysle článku 84 ods. 2 nariadenia Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie (5).
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Výboru pre rybolov a akvakultúru,
            
         PRIJALA TOTO ROZHODNUTIE:
   Článok 1
   Maximálna celková suma finančného príspevku Únie, ktorá sa v roku 2013 poskytne jednotlivým členským štátom na zber, správu a využívanie údajov v odvetví rybárstva, a sadzba finančného príspevku Únie sa stanovujú v prílohe.
   Článok 2
   Toto rozhodnutie je určené Bulharskej republike, Dánskemu kráľovstvu, Spolkovej republike Nemecko, Talianskej republike, Lotyšskej republike, Litovskej republike, Maltskej republike, Rumunsku, Slovinskej republike, Fínskej republike a Švédskemu kráľovstvu.
   
      V Bruseli 16. júla 2013
      
         
            Za Komisiu
         
         Maria DAMANAKI
         
            členka Komisie
         
      
   
   
      (1)  Ú. v. EÚ L 160, 14.6.2006, s. 1.
   
      (2)  Ú. v. EÚ L 60, 5.3.2008, s. 1.
   
      (3)  Ú. v. EÚ L 186, 15.7.2008, s. 3.
   
      (4)  Ú. v. EÚ L 295, 4.11.2008, s. 24.
   
      (5)  Ú. v. EÚ L 298, 26.10.2012, s. 1.
   
      PRÍLOHA
      
         VNÚTROŠTÁTNE PROGRAMY NA ROKY 2011 AŽ 2013
      
      Oprávnené výdavky a maximálny príspevok Únie na rok 2013
      
                  (v EUR)
               
            
                  Členský štát
               
               
                  Oprávnené výdavky
               
               
                  Maximálny príspevok Únie
                  (sadzba 50 %)
               
            
                  Bulharsko
               
               
                  180 214,85
               
               
                  90 107,43
               
            
                  Dánsko
               
               
                  5 956 908,05
               
               
                  2 978 454,03
               
            
                  Nemecko
               
               
                  6 938 161,00
               
               
                  3 469 080,50
               
            
                  Taliansko
               
               
                  9 245 522,75
               
               
                  4 622 761,38
               
            
                  Lotyšsko
               
               
                  374 348,04
               
               
                  187 174,02
               
            
                  Litva
               
               
                  244 900,00
               
               
                  122 450,00
               
            
                  Malta
               
               
                  799 170,09
               
               
                  399 585,05
               
            
                  Rumunsko
               
               
                  449 247,00
               
               
                  224 623,50
               
            
                  Slovinsko
               
               
                  160 896,42
               
               
                  80 448,21
               
            
                  Fínsko
               
               
                  1 880 999,00
               
               
                  940 499,50
               
            
                  Švédsko
               
               
                  6 158 792,00
               
               
                  3 079 396,00
               
            
                  Spolu
               
               
                  32 389 159,20
               
               
                  16 194 579,60